title: Vykonávacie nariadenie Komisie (EÚ) 2018/1711 z 13. novembra 2018, ktorým sa mení vykonávacie nariadenie Rady (EÚ) č. 1371/2013, pokiaľ ide o dátum začatia uplatňovania oslobodenia udeleného indickým vyvážajúcim výrobcom

text:
                  14.11.2018

                  SK

                  Úradný vestník Európskej únie

                  L 286/12

         VYKONÁVACIE NARIADENIE KOMISIE (EÚ) 2018/1711
         z 13. novembra 2018,
         ktorým sa mení vykonávacie nariadenie Rady (EÚ) č. 1371/2013, pokiaľ ide o dátum začatia uplatňovania oslobodenia udeleného indickým vyvážajúcim výrobcom
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1), a najmä na jeho článok 11 ods. 3, článok 13 ods. 4 a článok 14 ods. 3,
         po porade s členskými štátmi,
         keďže:
         1.   PLATNÉ OPATRENIA

                     (1)

                     Rada 9. augusta 2011 po antidumpingovom prešetrovaní uložila vykonávacím nariadením Rady (EÚ) č. 791/2011 (2) konečné antidumpingové clo vo výške 62,9 % na dovoz určitých riedkych sieťovín zo sklenených vláken s pôvodom v Čínskej ľudovej republike (ďalej len „ČĽR“).

                     (2)

                     Rada 24. júla 2012 po prešetrovaní obchádzania v súlade s článkom 13 nariadenia Rady (ES) č. 1225/2009 (3) (ďalej len „základné nariadenie“) rozšírila vykonávacím nariadením (EÚ) č. 672/2012 (4) tieto opatrenia na dovoz určitých riedkych sieťovín zo sklenených vláken zasielaných z Malajzie bez ohľadu na to, či sú deklarované ako výrobky s pôvodom v Malajzii alebo nie.

                     (3)

                     Rada 16. januára 2013 po prešetrovaní obchádzania v súlade s článkom 13 základného nariadenia rozšírila vykonávacím nariadením (EÚ) č. 21/2013 (5) tieto opatrenia na dovoz určitých riedkych sieťovín zo sklenených vláken zasielaných z Taiwanu a Thajska bez ohľadu na to, či sú deklarované ako výrobky s pôvodom na Taiwane a v Thajsku alebo nie.

                     (4)

                     Rada 20. decembra 2013 po prešetrovaní obchádzania v súlade s článkom 13 základného nariadenia rozšírila vykonávacím nariadením (EÚ) č. 1371/2013 (6) tieto opatrenia na dovoz určitých riedkych sieťovín zo sklenených vláken zasielaných z Indie a Indonézie bez ohľadu na to, či sú deklarované ako výrobky s pôvodom v Indii a Indonézii alebo nie, a udelila oslobodenie od tohto cla spoločnosti Montex Glass Fibre Industries Pvt. Ltd. v súlade s článkom 1 ods. 3 vykonávacieho nariadenia (EÚ) č. 1371/2013; clo začalo byť splatné zo všetkých dovozov dotknutého výrobku (s výnimkou výrobkov vyrábaných spoločnosťou Montex Glass Fibre Industries Pvt. Ltd.), ktoré už predtým podliehali povinnosti registrácie podľa nariadenia Komisie (EÚ) č. 322/2013 (7), ktorým sa začalo prešetrovanie obchádzania.

                     (5)

                     Severoamerická spoločnosť Pyrotek Incorporated, ktorá má výrobné závody alebo obchodné zastúpenia v rôznych krajinách vrátane členských štátov Únie, požiadala 21. januára 2014 o oslobodenie od rozšírených opatrení podľa článku 11 ods. 4 základného nariadenia v súvislosti so spoločnosťou Pyrotek India Pvt. Ltd., ktorá je vyvážajúcim výrobcom z Indie.

                     (6)

                     V odpovedi na dotazník zaslaný Komisiou spoločnosť Pyrotek India Pvt. Ltd. uviedla, že počas obdobia prešetrovania obchádzania, ktoré viedlo k rozšíreniu opatrení na Indiu, t. j. od 1. apríla 2012 do 31. marca 2013, vyvážala dotknutý výrobok. Spoločnosť Pyrotek India Pvt. Ltd. preto nesplnila podmienky stanovené v článku 11 ods. 4 základného nariadenia. Žiadosť však obsahovala dostatočné dôkazy na začatie čiastočného priebežného revízneho prešetrovania opatrení rozšírených na Indiu podľa článku 11 ods. 3 a článku 13 ods. 4 základného nariadenia.

                     (7)

                     Komisia začala čiastočné priebežné revízne prešetrovanie podľa článku 11 ods. 3 a článku 13 ods. 4 základného nariadenia 23. septembra 2014. Počas tohto čiastočného priebežného revízneho prešetrovania Komisia dospela k záveru, že spoločnosť Pyrotek India Pvt. Ltd. bola skutočným výrobcom dotknutého výrobku, keďže výrobu začala v auguste 2011 a nezapájala sa do praktík obchádzania.

                     (8)

                     Po prešetrovaní podľa článku 11 ods. 3 a článku 13 ods. 4 základného nariadenia Komisia 10. septembra 2015 vykonávacím nariadením (EÚ) 2015/1507 (8) oslobodila určitých indických výrobcov vrátane spoločnosti Pyrotek India Pvt. Ltd. od rozšírenia cla uplatniteľného na dovoz dotknutého výrobku zasielaného z Indie bez ohľadu na to, či je deklarovaný ako výrobok s pôvodom v Indii alebo nie. Spoločnosti Pyrotek India Pvt. Ltd. bolo následne od daného dátumu udelené oslobodenie od rozšírených opatrení týkajúcich sa vývozu do Únie.

                     (9)

                     Po revíznom prešetrovaní pred uplynutím platnosti podľa článku 11 ods. 2 základného nariadenia Komisia vykonávacím nariadením (EÚ) 2017/1993 (9) uložila 6. novembra 2017 konečné antidumpingové clo na dovoz určitých riedkych sieťovín zo sklenených vláken s pôvodom v ČĽR rozšírené na dovoz určitých riedkych sieťovín zo sklenených vláken zasielaných z Indie, Indonézie, Malajzie, Taiwanu a Thajska bez ohľadu na to, či sú alebo nie sú deklarované ako výrobky s pôvodom v týchto krajinách.

               2.   OPÄTOVNÉ OTVORENIE PREŠETROVANIA TÝKAJÚCEHO SA OSLOBODENIA

                     (10)

                     Ako sa uvádza v odôvodnení (6), Komisia dospela k záveru, že spoločnosť Pyrotek India Pvt. Ltd. bola skutočným výrobcom dotknutého výrobku, keďže výrobu začala v auguste 2011 a nezapájala sa do praktík obchádzania. Komisia sa preto rozhodla čiastočne opätovne otvoriť prešetrovanie týkajúce sa oslobodenia.

                     (11)

                     Komisia 18. mája 2018 začala proces čiastočného opätovného otvorenia prešetrovania týkajúceho sa oslobodenia v súvislosti s dovozom riedkych sieťovín zo sklenených vláken s veľkosťou oka väčšou ako 1,8 mm na dĺžku i na šírku a s hmotnosťou väčšou ako 35 g/m2, s vylúčením kotúčov zo sklenených vláken, s pôvodom v ČĽR alebo zasielaných z Indie bez ohľadu na to, či sú deklarované ako výrobky s pôvodom v Indii alebo nie, v súčasnosti patriacich pod číselné znaky KN ex 7019 51 00 a ex 7019 59 00. Oznámenie o začatí konania uverejnila v Úradnom vestníku Európskej únie (10) (ďalej len „oznámenie o začatí konania“).

                     (12)

                     V oznámení o začatí konania Komisia uviedla, že opätovné otvorenie je svojím rozsahom obmedzené na posúdenie toho, či by bolo vhodné rozšíriť časový rozsah oslobodenia na obdobie od 21. decembra 2013 do 10. septembra 2015.

                     (13)

                     V oznámení o začatí konania Komisia zároveň vyzvala zainteresované strany, aby sa prihlásili s cieľom zúčastniť sa na prešetrovaní. Konkrétne informovala a prizvala na účasť spoločnosť Pyrotek India Pvt. Ltd., výrobné odvetvie Únie a iné zainteresované strany, o ktorých je známe, že sa ich týka začatie prešetrovania týkajúceho sa oslobodenia.

                     (14)

                     Zainteresované strany dostali príležitosť písomne vyjadriť svoje stanoviská a požiadať o vypočutie pred Komisiou a/alebo úradníkom pre vypočutie v obchodných konaniach v lehotách stanovených v oznámení o začatí konania.

               3.   DOTKNUTÝ VÝROBOK

                     (15)

                     Výrobkom, ktorý je predmetom tohto prešetrovania, sú riedke sieťoviny zo sklenených vláken s veľkosťou oka väčšou ako 1,8 mm na dĺžku i na šírku a s hmotnosťou väčšou ako 35 g/m2, s vylúčením kotúčov zo sklenených vláken, s pôvodom v ČĽR, zasielané z Indie bez ohľadu na to, či sú deklarované ako výrobky s pôvodom v Indii alebo nie, v súčasnosti patriace pod číselné znaky KN ex 7019 51 00 a ex 7019 59 00 (kódy TARIC 7019510014, 7019590014).

               4.   PREŠETROVANIE

         a)   Rozsah prešetrovania

                     (16)

                     Prešetrovanie je obmedzené na posúdenie toho, či by bolo vhodné rozšíriť časový rozsah oslobodenia na obdobie od 21. decembra 2013 do 10. septembra 2015.

               b)   Pyrotek India Pvt. Ltd.

                     (17)

                     Spoločnosť Pyrotek India Pvt. Ltd. je indická dcérska spoločnosť nadnárodnej skupiny Pyrotek so sídlom v USA. Skupina Pyrotek je dodávateľom rôznych druhov spotrebného materiálu a nástrojov pre kovospracujúci priemysel a priemysel spracovania hliníka.

                     (18)

                     Žiadateľ vyrába prešetrovaný výrobok vo svojom indickom závode v meste Chennai a predáva ho s ním prepojeným spoločnostiam v Únii. Prepojené spoločnosti v Únii vo väčšine prípadov prešetrovaný výrobok ďalej spracovávajú a výsledný výrobok predávajú konečným zákazníkom.

               c)   Zistenia z prešetrovania

                     (19)

                     Je potrebné pripomenúť, že Komisia pri predchádzajúcom čiastočnom priebežnom revíznom prešetrovaní (11) dospela k záveru, že spoločnosť Pyrotek India Pvt. Ltd. je skutočným výrobcom dotknutého výrobku a nezapájala sa do praktík obchádzania.

                     (20)

                     Ako sa uvádza v odôvodnení (6), spoločnosť Pyrotek India Pvt. Ltd. vyvážala dotknutý výrobok počas obdobia prešetrovania obchádzania, ktoré viedlo k rozšíreniu opatrení na Indiu, t. j. od 1. apríla 2012 do 31. marca 2013, a z tohto vývozu platila Únii antidumpingové clo v súlade s vykonávacím nariadením (EÚ) č. 1371/2013.

                     (21)

                     Ako sa uvádza v odôvodnení (11), spoločnosť Pyrotek India Pvt. Ltd. bola 10. septembra 2015 oslobodená vykonávacím nariadením (EÚ) 2015/1507 od rozšírených opatrení týkajúcich sa vývozu do Únie s účinnosťou od 11. septembra 2015. Počiatočný dátum oslobodenia však nezahŕňal obdobie pred týmto dátumom, kedy vývoz spoločnosti Pyrotek India Pvt. Ltd. do Európskej únie podliehal antidumpingovému clu.

                     (22)

                     Komisia opätovne posúdila situáciu a zistila, že vývoz spoločnosti Pyrotek India Pvt. Ltd. do Únie v období od 21. decembra 2013 do 10. septembra 2015 by mal byť vyňatý z platby cla vyberaného z dôvodu obchádzania.

                     (23)

                     V lehote stanovenej v oznámení o začatí konania sa neprihlásila žiadna zainteresovaná strana. Žiadna zainteresovaná strana nepredložila svoje stanoviská v písomnej forme ani nepožiadala o vypočutie pred Komisiou alebo úradníkom pre vypočutie v obchodných konaniach.

                     (24)

                     Komisia sa preto domnieva, že by bolo vhodné udeliť spoločnosti Pyrotek India Pvt. Ltd. oslobodenie. Toto oslobodenie by sa malo vzťahovať na obdobie od 21. decembra 2013 do 10. septembra 2015 v súlade s článkom 11 ods. 3 základného nariadenia.

                     (25)

                     Vykonávacie nariadenie (EÚ) č. 1371/2013 by sa preto malo zmeniť, aby bolo zrejmé, že obe oslobodenia udelené spoločnosti Montex Glass Fibre Industries Pvt. Ltd. a spoločnosti Pyrotek India Pvt. Ltd. sa uplatňujú od dátumu nadobudnutia účinnosti nariadenia (EÚ) č. 1371/2013, t. j. od 21. decembra 2013 do nadobudnutia účinnosti vykonávacieho nariadenia (EÚ) 2015/1507 dňa 11. septembra 2015. článok 1 ods. 2 vykonávacieho nariadenia (EÚ) č. 1371/2013 by sa mal zodpovedajúcim spôsobom zmeniť.

                     (26)

                     Okrem toho v nadväznosti na pripomienky, ktoré spoločnosť Pyrotek India Pvt. Ltd. podala po poskytnutí informácií, považuje Komisia za potrebné objasniť, že v prípade dotknutého výrobku vyrobeného spoločnosťou Pyrotek India Pvt. Ltd. a dovezeného do Únie počas obdobia registrácie tovaru, ako sa stanovuje v nariadení (EÚ) č. 322/2013, by mal vzniknúť nárok na odpustenie alebo vrátenie všetkých zaplatených antidumpingových ciel.

                     (27)

                     Preto je vhodné predĺžiť lehotu uvedenú v článku 121 ods. 1 nariadenia Európskeho parlamentu a Rady (EÚ) č. 952/2013 (12) do 1. septembra 2019 tak, aby vnútroštátne colné orgány mohli vrátiť alebo odpustiť bezdôvodne zaplatené clo v súlade s platnými colnými predpismi v prípadoch, kedy časové limity stanovené v danom odseku uplynuli pred dňom začatia uplatňovania tohto nariadenia.

               5.   POSTUP

                     (28)

                     Opatrenia stanovené v tomto nariadení sú v súlade so stanoviskom výboru zriadeného podľa článku 15 ods. 1 nariadenia (EÚ) 2016/1036,

               PRIJALA TOTO NARIADENIE:

            Článok 1
            Vykonávacie nariadenie (EÚ) č. 1371/2013 sa mení takto:

                        1.

                        Článok 1 ods. 2 sa nahrádza takto:

                           „2.   Uplatňovanie oslobodenia udeleného spoločnostiam Montex Glass Fibre Industries Pvt. Ltd. a Pyrotek India Pvt. Ltd. je podmienené predložením platnej obchodnej faktúry, ktorá je v súlade s požiadavkami stanovenými v prílohe k tomuto nariadeniu, colným orgánom členských štátov. Ak sa takáto faktúra nepredloží, uplatňuje sa antidumpingové clo stanovené v odseku 1.
                           Oslobodenia udelené spoločnosti Montex Glass Fibre Industries Pvt. Ltd. a spoločnosti Pyrotek India Pvt. Ltd. sa uplatňujú od 21. decembra 2013.“

                        2.

                        Článok 1 ods. 4 sa nahrádza takto:

                           „4.   Pokiaľ nie je stanovené inak, uplatňujú sa platné ustanovenia týkajúce sa ciel. Lehota uvedená v článku 121 ods. 1 nariadenia Európskeho parlamentu a Rady (EÚ) č. 952/2013 (*1) sa predĺži do 1. septembra 2019 v prípade žiadostí o odpustenie alebo vrátenie podaných spoločnosťami Montex Glass Fibre Industries Pvt. Ltd. a Pyrotek India Pvt. Ltd. v súlade s platnými colnými predpismi, aby zahŕňala vrátenie alebo odpustenie antidumpingového cla na dovoz dotknutého výrobku v období od 21. decembra 2013 do 10. septembra 2015 alebo počas obdobia registrácie uloženej článkom 2 nariadenia (EÚ) č. 322/2013.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. novembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 176, 30.6.2016, s. 21, naposledy zmenené nariadením (EÚ) 2018/825 (Ú. v. EÚ L 143, 7.6.2018, s. 1.

            (2)  Vykonávacie nariadenie Rady (EÚ) č. 791/2011 z 3. augusta 2011, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz určitých riedkych sieťovín zo sklenených vláken s pôvodom v Čínskej ľudovej republike (Ú. v. EÚ L 204, 9.8.2011, s. 1).

            (3)  Nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. EÚ L 343, 22.12.2009, s. 51), naposledy zmenené nariadením Európskeho parlamentu a Rady (EÚ) č. 37/2014 (Ú. v. EÚ L 18, 21.1.2014, s. 1) [nahradené nariadením (EÚ) 2016/1036, naposledy zmeneným nariadením (EÚ) 2018/825].

            (4)  Vykonávacie nariadenie Rady (EÚ) č. 672/2012 zo 16. júla 2012, ktorým sa konečné antidumpingové clo uložené vykonávacím nariadením (EÚ) č. 791/2011 na dovoz určitých riedkych sieťovín zo sklenených vláken s pôvodom v Čínskej ľudovej republike rozširuje na dovoz určitých riedkych sieťovín zo sklenených vláken zasielaných z Malajzie bez ohľadu na to, či sú deklarované ako výrobky s pôvodom v Malajzii, alebo nie (Ú. v. EÚ L 196, 24.7.2012, s. 1).

            (5)  Vykonávacie nariadenie Rady (EÚ) č. 21/2013 z 10. januára 2013, ktorým sa konečné antidumpingové clo uložené vykonávacím nariadením (EÚ) č. 791/2011 na dovoz určitých riedkych sieťovín zo sklenených vláken s pôvodom v Čínskej ľudovej republike rozširuje na dovoz určitých riedkych sieťovín zo sklených vláken zasielaných z Taiwanu a Thajska bez ohľadu na to, či sú deklarované ako výrobky s pôvodom v Taiwane a Thajsku, alebo nie (Ú. v. EÚ L 11, 16.1.2013, s. 1).

            (6)  Vykonávacie nariadenie Rady (EÚ) č. 1371/2013 zo 16. decembra 2013, ktorým sa konečné antidumpingové clo uložené vykonávacím nariadením (EÚ) č. 791/2011 na dovoz určitých riedkych sieťovín zo sklenených vláken s pôvodom v Čínskej ľudovej republike rozširuje na dovoz určitých riedkych sieťovín zo sklenených vláken zasielaných z Indie a Indonézie bez ohľadu na to, či sú deklarované ako výrobky s pôvodom v Indii a Indonézii alebo nie (Ú. v. EÚ L 346, 20.12.2013, s. 20).

            (7)  Nariadenie Komisie (EÚ) č. 322/2013 z 9. apríla 2013, ktorým sa začína prešetrovanie týkajúce sa možného obchádzania antidumpingových opatrení uložených vykonávacím nariadením Rady (EÚ) č. 791/2011 na dovoz určitých riedkych sieťovín zo sklených vláken s pôvodom v Čínskej ľudovej republike prostredníctvom dovozu určitých riedkych sieťovín zo sklených vláken zasielaných z Indie a Indonézie, ktoré majú alebo nemajú deklarovaný pôvod v Indii a Indonézii, a na základe ktorého sa zavádza registrácia takého dovozu (Ú. v. EÚ L 101, 10.4.2013, s. 1).

            (8)  Vykonávacie nariadenie Komisie (EÚ) 2015/1507 z 9. septembra 2015, ktorým sa mení vykonávacie nariadenie Rady (EÚ) č. 1371/2013, ktorým sa konečné antidumpingové clo uložené na dovoz určitých riedkych sieťovín zo sklenených vláken s pôvodom v Čínskej ľudovej republike rozširuje na dovoz určitých riedkych sieťovín zo sklenených vláken zasielaných okrem iného z Indie bez ohľadu na to, či sú deklarované ako výrobky s pôvodom v Indii alebo nie (Ú. v. EÚ L 236, 10.9.2015, s. 1).

            (9)  Vykonávacie nariadenie Komisie (EÚ) 2017/1993 zo 6. novembra 2017, ktorým sa po revíznom prešetrovaní pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz určitých riedkych sieťovín zo sklenených vláken s pôvodom v Čínskej ľudovej republike, rozšírené na dovoz určitých riedkych sieťovín zo sklenených vláken zasielaných z Indie, Indonézie, Malajzie, Taiwanu a Thajska bez ohľadu na to, či majú alebo nemajú deklarovaný pôvod v týchto krajinách (Ú. v. EÚ L 288, 7.11.2017, s. 4).

            (10)  Oznámenie o začatí konania týkajúceho sa antidumpingových opatrení uplatniteľných na dovoz určitých riedkych sieťovín zo sklenených vláken s pôvodom v Čínskej ľudovej republike rozšírených na dovoz uvedených materiálov zasielaných z Indie bez ohľadu na to, či sú deklarované ako výrobky s pôvodom v Indii alebo nie (Ú. v. EÚ C 171, 18.5.2018, s. 10).

            (11)  Vykonávacie nariadenie (EÚ) 2015/1507, odôvodnenia 12 až 16.

            (12)  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).

            (*1)  Ú. v. EÚ L 269, 10.10.2013, s. 1.“


title: Vykonávacie nariadenie Komisie (EÚ) 2018/1878 z 26. novembra 2018, ktorým sa do registra chránených označení pôvodu a chránených zemepisných označení zapisuje názov [„Scrumbie de Dunăre afumată“ (CHZO)]

text:
                  3.12.2018

                  SK

                  Úradný vestník Európskej únie

                  L 307/22

         VYKONÁVACIE NARIADENIE KOMISIE (EÚ) 2018/1878
         z 26. novembra 2018,
         ktorým sa do registra chránených označení pôvodu a chránených zemepisných označení zapisuje názov [„Scrumbie de Dunăre afumată“ (CHZO)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie uverejnená žiadosť Rumunska o zápis názvu „Scrumbie de Dunăre afumată“ do registra (2).

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Scrumbie de Dunăre afumată“ by sa mal zapísať do registra,

               PRIJALA TOTO NARIADENIE:

            Článok 1
            Názov „Scrumbie de Dunăre afumată“ (CHZO) sa zapisuje do registra.
            Názov uvedený v prvom odseku sa vzťahuje na výrobok triedy 1.7. Čerstvé ryby, mäkkýše a kôrovce a výrobky z nich, ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. novembra 2018

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 162, 8.5.2018, s. 28.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2018/1879 z 29. novembra 2018, ktorým sa mení vykonávacie nariadenie (EÚ) 2016/2080, pokiaľ ide o dátum uskladnenia sušeného odstredeného mlieka predávaného postupom verejného obstarávania

text:
                  3.12.2018

                  SK

                  Úradný vestník Európskej únie

                  L 307/23

         VYKONÁVACIE NARIADENIE KOMISIE (EÚ) 2018/1879
         z 29. novembra 2018,
         ktorým sa mení vykonávacie nariadenie (EÚ) 2016/2080, pokiaľ ide o dátum uskladnenia sušeného odstredeného mlieka predávaného postupom verejného obstarávania
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
         so zreteľom na vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (2), a najmä na jeho článok 28,
         keďže:

                     (1)

                     S cieľom vymedziť množstvá sušeného odstredeného mlieka, na ktoré sa vzťahuje postup verejného obstarávania, ktorý sa začal vykonávacím nariadením Komisie (EÚ) 2016/2080 (3), sa v článku 1 uvedeného nariadenia stanovuje dátum, pred ktorým sa sušené odstredené mlieko muselo uskladniť.

                     (2)

                     Vzhľadom na súčasnú situáciu na trhu s mliekom a mliečnymi výrobkami, pokiaľ ide o cenové oživenie a vysokú úroveň intervenčných zásob, je vhodné sprístupniť na predaj dodatočný objem sušeného odstredeného mlieka, a to zmenou uvedeného dátumu uskladnenia.

                     (3)

                     Vykonávacie nariadenie (EÚ) 2016/2080 by sa preto malo zodpovedajúcim spôsobom zmeniť.

                     (4)

                     S cieľom zabezpečiť bezodkladné sprístupnenie sušeného odstredeného mlieka na predaj by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie.

                     (5)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            V článku 1 vykonávacieho nariadenia (EÚ) 2016/2080 sa dátum „1. augustom 2016“ nahrádza dátumom „1. januárom 2018“.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. novembra 2018

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 347, 20.12.2013, s. 671.

            (2)  Ú. v. EÚ L 206, 30.7.2016, s. 71.

            (3)  Vykonávacie nariadenie Komisie (EÚ) 2016/2080 z 25. novembra 2016, ktorým sa začína predaj sušeného odstredeného mlieka postupom verejného obstarávania (Ú. v. EÚ L 321, 29.11.2016, s. 45).


title: Vykonávacie nariadenie Komisie (EÚ) 2018/1880 z 30. novembra 2018, ktorým sa mení nariadenie (ES) č. 3199/93 o vzájomnom uznávaní postupov úplného denaturovania etanolu na účely výnimky zo spotrebnej dane

text:
                  3.12.2018

                  SK

                  Úradný vestník Európskej únie

                  L 307/24

         VYKONÁVACIE NARIADENIE KOMISIE (EÚ) 2018/1880
         z 30. novembra 2018,
         ktorým sa mení nariadenie (ES) č. 3199/93 o vzájomnom uznávaní postupov úplného denaturovania etanolu na účely výnimky zo spotrebnej dane
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 92/83/EHS z 19. októbra 1992 o zosúladení štruktúr spotrebných daní pre etanol a alkoholické nápoje (1), a najmä jej článok 27 ods. 4,
         keďže:

                     (1)

                     Podľa článku 27 ods. 1 písm. a) smernice 92/83/EHS sa od členských štátov vyžaduje, aby bol etanol, ktorý bol úplne denaturovaný v súlade s požiadavkami niektorého členského štátu, úplne oslobodený od spotrebnej dane za predpokladu, že tieto požiadavky boli riadne nahlásené a prijaté v súlade s podmienkami stanovenými v odsekoch 3 a 4 uvedeného článku.

                     (2)

                     Denaturačné prostriedky, ktoré sa používajú v každom členskom štáte na účely úplného denaturovania etanolu v súlade s článkom 27 ods. 1 písm. a) smernice 92/83/EHS, sú opísané v prílohe k nariadeniu Komisie (ES) č. 3199/93 (2).

                     (3)

                     Česká republika oznámila 6. júna 2018 Komisii denaturačné prostriedky na úplné denaturovanie etanolu, ktoré plánuje používať na účely článku 27 ods. 1 písm. a) uvedenej smernice.

                     (4)

                     Komisia 4. júla 2018 postúpila uvedené oznámenie ostatným členským štátom.

                     (5)

                     Komisii neboli doručené žiadne námietky.

                     (6)

                     Nariadenie (ES) č. 3199/93 by sa preto malo zodpovedajúcim spôsobom zmeniť.

                     (7)

                     Opatrenia stanovené v tomto nariadení sú v súlade so stanoviskom Výboru pre spotrebné dane,

               PRIJALA TOTO NARIADENIE:

            Článok 1
            Príloha k nariadeniu (ES) č. 3199/93 sa nahrádza textom uvedeným v prílohe k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 30. novembra 2018

                  Za Komisiu

                  predseda

               Jean-Claude JUNCKER

            (1)  Ú. v. ES L 316, 31.10.1992, s. 21.

            (2)  Nariadenie Komisie (ES) č. 3199/93 z 22. novembra 1993 o vzájomnom uznávaní postupov úplného denaturovania etanolu na účely výnimky zo spotrebnej dane (Ú. v. ES L 288, 23.11.1993, s. 12).

            PRÍLOHA

                     „PRÍLOHA
                     Zoznam výrobkov s ich registračným číslom CAS, schválených na úplné denaturovanie etanolu.

                                 Acetón

                                 CAS: 67-64-1

                                 Denatónium benzoát

                                 CAS: 3734-33-6

                                 Etanol

                                 CAS: 64-17-5

                                 Etyl terc-butyl éter

                                 CAS: 637-92-3

                                 Fluoresceín

                                 CAS: 2321-07-5

                                 Benzín (aj bezolovnatý)

                                 CAS: 86290-81-5

                                 Izopropylalkohol

                                 CAS: 67-63-0

                                 Petrolej

                                 CAS: 8008-20-6

                                 Olej na svietenie

                                 CAS: 64742-47-8 a 64742-48-9

                                 Metanol

                                 CAS: 67-56-1

                                 Metyletylketón (2-butanón)

                                 CAS: 78-93-3

                                 Metylizobutylketón

                                 CAS: 108-10-1

                                 Metylénová modrá (52015)

                                 CAS: 61-73-4

                                 Minerálny olej

                                 CAS: 92062-36-7

                                 Terpentínový olej

                                 CAS: 8006-64-2

                                 Technický benzín

                                 CAS: 92045-57-3

                           Výraz „absolútny etanol“ sa v tejto prílohe používa v tom istom zmysle ako výraz „absolútny alkohol“ používaný Medzinárodnou úniou pre čistú a aplikovanú chémiu (IUPAC).
                     Vo všetkých členských štátoch možno do denaturovaného etanolu pridať farbivo, aby sa výrobku dodala charakteristická farba, vďaka ktorej je ihneď identifikovateľný.
                     I.   Spoločný postup denaturovania na účely úplne denaturovaného etanolu používaný v Belgicku, Bulharsku, Českej republike, Dánsku, Nemecku, Estónsku, Írsku, Grécku, Španielsku, vo Francúzsku, v Taliansku, na Cypre, v Lotyšsku, Litve, Luxembursku, Maďarsku, na Malte, v Holandsku, Rakúsku, Poľsku, Portugalsku, Rumunsku, Slovinsku, na Slovensku a vo Fínsku:

                     Na hektoliter absolútneho etanolu:

                                 —

                                 1,0 litra izopropylalkoholu,

                                 —

                                 1,0 litra metyletylketónu,

                                 —

                                 1,0 gramu denatónium benzoátu.

                           II.   Zvýšená koncentrácia pri spoločnom postupe denaturovania na účely úplne denaturovaného etanolu používanom v týchto členských štátoch:

                        Spojené kráľovstvo.

                     Na hektoliter absolútneho etanolu:

                                 —

                                 3,0 litra izopropylalkoholu,

                                 —

                                 3,0 litra metyletylketónu,

                                 —

                                 1,0 gramu denatónium benzoátu.

                        Chorvátsko

                     Na hektoliter absolútneho etanolu:
                     Minimálne:

                                 —

                                 1,0 litra izopropylalkoholu,

                                 —

                                 1,0 litra metyletylketónu,

                                 —

                                 1,0 gramu denatónium benzoátu.

                        Švédsko

                     Na hektoliter absolútneho etanolu:

                                 —

                                 1,0 litra izopropylalkoholu,

                                 —

                                 2,0 litra metyletylketónu,

                                 —

                                 1,0 gramu denatónium benzoátu.

                           III.   Dodatočné postupy denaturovania na účely úplne denaturovaného etanolu používané v určitých členských štátoch:

                        Česká republika

                     Na hektoliter absolútneho etanolu:

                                 —

                                 0,4 litra minerálneho oleja,

                                 —

                                 0,2 litra petroleja,

                                 —

                                 0,1 litra technického benzínu.

                        Grécko

                     Denaturovať možno iba etanol nízkej kvality (z prednej frakcie a dokvapu destilácie) s obsahom alkoholu najmenej 93 objemových % a najviac 96 objemových %.
                     Na hektoliter hydratovaného alkoholu s obsahom alkoholu 93 objemových % sa pridávajú tieto látky:

                                 —

                                 2,0 litra metanolu,

                                 —

                                 1,0 litra terpentínového oleja,

                                 —

                                 0,50 litra oleja na svietenie,

                                 —

                                 0,40 gramu metylénovej modrej.

                           Konečný produkt v nezmenenom stave dosiahne pri teplote 20 °C obsah alkoholu 93 objemových %.

                        Fínsko – schválené do 31.12.2018

                     Na hektoliter absolútneho etanolu ktorékoľvek z týchto zložení:

                                 1.

                                 2,0 litra metyletylketónu,
                                 3,0 litra metylizobutylketónu.

                                 2.

                                 2,0 litra acetónu,
                                 3,0 litra metylizobutylketónu.

               “


title: Vykonávacie nariadenie Komisie (EÚ) 2018/1957 z 11. decembra 2018, ktorým sa mení nariadenie (ES) č. 885/2010, pokiaľ ide o podmienky povolenia prípravku z narazínu a nikarbazínu ako kŕmnej doplnkovej látky pre kurčatá na výkrm (držiteľ povolenia: Eli Lilly and Company Ltd) (Text s významom pre EHP)

text:
                  12.12.2018

                  SK

                  Úradný vestník Európskej únie

                  L 315/23

         VYKONÁVACIE NARIADENIE KOMISIE (EÚ) 2018/1957
         z 11. decembra 2018,
         ktorým sa mení nariadenie (ES) č. 885/2010, pokiaľ ide o podmienky povolenia prípravku z narazínu a nikarbazínu ako kŕmnej doplnkovej látky pre kurčatá na výkrm (držiteľ povolenia: Eli Lilly and Company Ltd)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                     (2)

                     Používanie prípravku z narazínu a nikarbazínu ako kŕmnej doplnkovej látky bolo povolené na obdobie desiatich rokov pre kurčatá na výkrm nariadením Komisie (EÚ) č. 885/2010 (2).

                     (3)

                     V súlade s článkom 13 ods. 3 nariadenia (ES) č. 1831/2003 navrhol držiteľ povolenia zmeniť podmienky povolenia prípravku prostredníctvom predloženia žiadosti o zmenu obsahu červeného mikroindikátora z 11 g/kg na rozsah 4 – 11 g/kg. K žiadosti priložil relevantné podporné údaje.

                     (4)

                     Európsky úrad pre bezpečnosť potravín (ďalej len „úrad“) dospel vo svojom stanovisku z 18. októbra 2016 (3) k záveru, že zníženie červeného mikroindikátora z 11 g/kg na rozsah 4 – 11 g/kg doplnkovej látky nemá vplyv na fyzikálno-chemické a biologické vlastnosti doplnkovej látky. Z tohto dôvodu dospel k záveru, že posúdenie bezpečnosti a účinnosti vypracované v súvislosti s predchádzajúcim zložením prípravku s obsahom červeného mikroindikátora 11 g/kg je stále platné pre nové zloženie prípravku. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (5)

                     Spoločnosť Eli Lilly and Company Ltd. takisto podala 10. júla 2018 žiadosť podľa článku 13 ods. 3 nariadenia (ES) č. 1831/2003, v ktorej navrhla zmeniť názov držiteľa povolenia. Tvrdila, že s účinnosťou od 3. apríla 2018 sa spoločnosť Elanco GmbH, divízia Eli Lilly and Company Ltd., má považovať za držiteľa práv na umiestnenie uvedenej doplnkovej látky na trh. K žiadosti priložila relevantné podporné údaje.

                     (6)

                     Navrhovaná zmena podmienok povolenia v súvislosti s názvom držiteľa povolenia je výhradne administratívnej povahy a nezahŕňa nové posúdenie príslušnej doplnkovej látky. Úrad bol so žiadosťou oboznámený.

                     (7)

                     Z posúdenia prípravku z narazínu a nikarbazínu s novým obsahom červeného mikroindikátora vyplýva, že podmienky povolenia stanovené v článku 5 nariadenia (ES) č. 1831/2003 sú splnené.

                     (8)

                     Nariadenie (EÚ) č. 885/2010 by sa preto malo zodpovedajúcim spôsobom zmeniť.

                     (9)

                     Keďže neexistujú bezpečnostné dôvody na okamžité uplatňovanie zmien zavedených týmto nariadením, je vhodné stanoviť prechodné obdobie, počas ktorého sa existujúce zásoby kŕmnej doplnkovej látky s obsahom narazínu a nikarbazínu, ktoré sú v súlade s ustanoveniami platnými pred dátumom nadobudnutia účinnosti tohto nariadenia, môžu naďalej umiestňovať na trh a používať až do ich vyčerpania.

                     (10)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha k nariadeniu (ES) č. 885/2010 sa mení takto:

                        a)

                        V stĺpci 2 sa slová „Eli Lilly and Company Ltd“ nahrádzajú slovami „Elanco GmbH“.

                        b)

                        V stĺpci 4 „Zloženie, chemický vzorec, opis, analytická metóda“, „Zloženie doplnkovej látky“, sa v obsahu červeného mikroindikátora slová „11 g/kg“ nahrádzajú slovami „4 – 11 g/kg“.

            Článok 2
            Existujúce zásoby tejto doplnkovej látky, ktoré sú v súlade s ustanoveniami platnými pred dňom nadobudnutia účinnosti tohto nariadenia, sa môžu naďalej umiestňovať na trh a používať až do ich vyčerpania.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. decembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 268, 18.10.2003, s. 29.

            (2)  Nariadenie Komisie (EÚ) č. 885/2010 zo 7. októbra 2010 o povolení prípravku z narazínu a nikarbazínu ako kŕmnej doplnkovej látky pre kurčatá na výkrm (držiteľ povolenia spoločnosť Eli Lilly and Company Ltd), ktorým sa mení a dopĺňa nariadenie (ES) č. 2430/1999 (Ú. v. EÚ L 265, 8.10.2010, s. 5).

            (3)  Vestník EFSA (EFSA Journal) (2016) 14(11):4614.


title: Vykonávacie nariadenie Komisie (EÚ) 2019/162 z 1. februára 2019, ktorým sa mení nariadenie Rady (ES) 1210/2003 o niektorých osobitných obmedzeniach hospodárskych a finančných vzťahov s Irakom

text:
                  4.2.2019

                  SK

                  Úradný vestník Európskej únie

                  L 32/1

         VYKONÁVACIE NARIADENIE KOMISIE (EÚ) 2019/162
         z 1. februára 2019,
         ktorým sa mení nariadenie Rady (ES) 1210/2003 o niektorých osobitných obmedzeniach hospodárskych a finančných vzťahov s Irakom
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) 2465/96 (1), a najmä na jeho článok 11 písm. b),
         keďže:

                     (1)

                     V prílohe III k nariadeniu (ES) 1210/2003 sa uvádza zoznam fyzických a právnických osôb, verejných inštitúcií, spoločností a agentúr a subjektov predchádzajúcej vlády Iraku, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov, ktoré boli umiestnené mimo Iraku k 22. máju 2003.

                     (2)

                     V prílohe IV k nariadeniu (ES) 1210/2003 sa uvádza zoznam fyzických a právnických osôb, orgánov alebo subjektov spojených s režimom bývalého prezidenta Saddáma Husajna, na ktoré sa vzťahuje zmrazenie finančných prostriedkov a hospodárskych zdrojov a zákaz sprístupnenia finančných prostriedkov alebo hospodárskych zdrojov.

                     (3)

                     Dňa 29. januára 2019 sankčný výbor Bezpečnostnej rady OSN rozhodol o vypustení ôsmich záznamov zo zoznamu osôb alebo subjektov, na ktoré by sa malo uplatňovať zmrazenie finančných prostriedkov a hospodárskych zdrojov.

                     (4)

                     Prílohy III a IV k nariadeniu (ES) 1210/2003 by sa preto mali zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha III k nariadeniu (ES) 1210/2003 sa mení tak, ako sa uvádza v prílohe I k tomuto nariadeniu.

            Článok 2
            Príloha IV k nariadeniu (ES) 1210/2003 sa mení tak, ako sa uvádza v prílohe II k tomuto nariadeniu.

            Článok 3
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 1. februára 2019

                  Za Komisiu

                  v mene predsedu

                  riaditeľ Útvaru pre nástroje zahraničnej politiky

            (1)  Ú. v. EÚ L 169, 8.7.2003, s. 6.

            PRÍLOHA I
            V prílohe III k nariadeniu Rady (ES) 1210/2003 sa vypúšťajú tieto záznamy:

                           „45.

                           GENERAL ESTABLISHMENT FOR HOSPITALITY AFFAIRS. Adresa: P.O. Box 240, Hay Al-Wihda, Al-Wathik Square, Baghdad, Iraq.“

                           „50.

                           GENERAL ESTABLISHMENT FOR TRAVEL AND TOURIST SERVICES. Adresa: P.O. Box 10028, Karrada, no. 19, Hay Al-Wadha, Mahala (904), Baghdad, Iraq.“

                           „93.

                           NATIONAL COMPUTER CENTRE. Adresa: P.O. Box 3267, Saadoun Nafoora Square, Baghdad, Iraq.“

                           „121.

                           STATE CONTRACTING BUILDINGS COMPANY (alias STATE COMPANY FOR BUILDING CONTRACTS). Adresa: P.O. Box 19036, Al Nahda Area, Baghdad, Iraq.“

                           „149.

                           STATE ENTERPRISE FOR RUBBER INDUSTRIES. Adresa: P.O. Box 71, Diwaniya, Iraq.“

                           „175.

                           STATE ORGANIZATION FOR BUILDINGS (alias a) STATE ORGANIZATION OF BUILDING, b) DESIGN AND STUDIES SECTION, c) GENERAL ESTABLISHMENT OF BUILDINGS FOR CENTRAL REGION, d) GENERAL ESTABLISHMENT OF BUILDINGS FOR NORTHERN REGION, e) GENERAL ESTABLISHMENT OF BUILDINGS FOR SOUTHERN REGION). Adresy: a) Museum Square, Karkh, Baghdad, Iraq; b) Mosul, left side, near Al Hurya Bridge, P.O. Box 368, Baghdad, Iraq; c) Karkh, Karadat Mariam, Baghdad, Iraq; d) Maysan, Iraq.“

                           „189.

                           STATE ORGANIZATION FOR TOURISM. Adresy: a) P.O. Box 2387, Alwiyah, Saadoon St., Karrada Al Basra, Baghdad, Iraq; b) Al-Masbah, near Al Fatih Square, Baghdad, Iraq.“

            PRÍLOHA II
            V prílohe IV k nariadeniu Rady (ES) 1210/2003 sa vypúšťa tento záznam:

                           „94.

                           AL-HUDA STATE COMPANY FOR RELIGIOUS TOURISM [alias a) AL-HUDA FOR RELIGIOUS TOURISM COMPANY, b) AL-HODA STATE COMPANY FOR RELIGIOUS TOURISM, c) AL-HODA FOR RELIGIOUS TOURISM COMPANY] Adresa: Irak.“


title: Vykonávacie nariadenie Komisie (EÚ) 2019/321 z 18. februára 2019 o zatriedení určitého tovaru do kombinovanej nomenklatúry, a ktorým sa zrušuje vykonávacie nariadenie (EÚ) 2017/1232

text:
                  25.2.2019

                  SK

                  Úradný vestník Európskej únie

                  L 55/4

         VYKONÁVACIE NARIADENIE KOMISIE (EÚ) 2019/321
         z 18. februára 2019
         o zatriedení určitého tovaru do kombinovanej nomenklatúry, a ktorým sa zrušuje vykonávacie nariadenie (EÚ) 2017/1232
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:

                     (1)

                     S cieľom zabezpečiť jednotné uplatňovanie kombinovanej nomenklatúry (ďalej len „KN“), ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia určitého tovaru.

                     (2)

                     Vykonávacím nariadením Komisie (EÚ) 2017/1232 (3) sa výrobok z liatiny s guľôčkovým grafitom (tvárna liatina, EN-GJS-500-7) zatriedil pod číselný znak KN 7325 99 10 ako ostatné liate predmety z kujnej liatiny.

                     (3)

                     Zatriedenie vo vykonávacom nariadení (EÚ) 2017/1232 bolo založené na vysvetlivkách ku kombinovanej nomenklatúre k číselnému znaku KN 7307 19 10, v ktorých sa vymedzuje kujná liatina, a v súlade s týmito vysvetlivkami termín „kujná“ zahŕňa liatinu s guľôčkovým grafitom.

                     (4)

                     Súdny dvor v spojených veciach C-397/17 a C-398/17, Profit Europe (4), rozhodol, že liate príslušenstvo na rúry alebo rúrky s guľôčkovým grafitom sa musí zatriediť do podpoložky 7307 19 90.

                     (5)

                     Súdny dvor vo svojom rozhodnutí vychádzal zo zistenia, že liatina s guľôčkovým grafitom a kujná liatina sa navzájom líšia svojou štruktúrou a spôsobom výroby a že hoci liatina s guľôčkovým grafitom má charakteristické vlastnosti podobné charakteristickým vlastnostiam kujnej liatiny (EN-GJM), napriek tomu predstavuje samostatnú kategóriu v zatriedení liatiny (EN-GJS).

                     (6)

                     Súdny dvor dospel k záveru, že v tejto súvislosti majú uvedené vysvetlivky v rozsahu, v akom uvádzajú, že „termín ‚kujná liatina‘ zahŕňa liatinu s guľôčkovým grafitom“, za následok rozšírenie termínu „kujná liatina“ na inú kategóriu liatiny, a preto sa na tieto vysvetlivky nesmie prihliadať.

                     (7)

                     Rozsudok Súdneho dvora je analogicky uplatniteľný na výrobok, na ktorý sa vzťahuje vykonávacie nariadenie (EÚ) 2017/1232, keďže daný výrobok zodpovedá norme EN-GJS-500-7 a jeho zatriedenie ako predmet z kujnej liatiny sa zakladalo na znení vysvetliviek ku kombinovanej nomenklatúre k číselnému znaku KN 7307 19 10, o ktorých Súdny dvor zistil, že menia rozsah pôsobnosti podpoložky KN 7307 19 10.

                     (8)

                     Zatriedenie výrobku, na ktorý sa vzťahuje vykonávacie nariadenie (EÚ) 2017/1232, teda nie je v súlade so zisteniami Súdneho dvora v rozsudku, ktorý vyniesol v spojených veciach C-397/17 a C-398/17.

                     (9)

                     Vykonávacie nariadenie (EÚ) 2017/1232 by sa preto malo zrušiť a nahradiť.

                     (10)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.

            Článok 2
            Vykonávacie nariadenie (EÚ) 2017/1232 sa zrušuje.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 18. februára 2019

                  Za Komisiu

                  v mene predsedu

               Stephen QUEST

                  generálny riaditeľ

                  Generálne riaditeľstvo pre dane a colnú úniu

            (1)  Ú. v. EÚ L 269, 10.10.2013, s. 1.

            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            (3)  Vykonávacie nariadenie Komisie (EÚ) 2017/1232 z 3. júla 2017 o zatriedení určitého tovaru do kombinovanej nomenklatúry (Ú. v. EÚ L 177, 8.7.2017, s. 23).

            (4)  Rozsudok z 12. júla 2018, Profit Europe, C-397/17 a C 398/17, EU:C:2018:564.

            PRÍLOHA

                        Opis tovaru

                        Zatriedenie
                        (číselný znak KN)

                        Odôvodnenie

                        (1)

                        (2)

                        (3)

                        Okrúhly výrobok s priemerom približne 500 mm a hmotnosťou približne 23 kg. Je vyrobený z liatiny s guľôčkovým grafitom (tvárna liatina, EN-GJS-500-7). Výrobok je natretý čiernym bitúmenom na ochranu proti korózii.
                        Je certifikovaný podľa normy EN 124 (vtokové mreže dažďových vpustov a poklopy vstupných šácht pre pozemné komunikácie) a používa sa ako kryt kanalizácie (napríklad pre kanalizáciu na odvod dažďovej vody).
                        Pozri obrázok (1).

                        7325 99 90

                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 7325 , 7325 99  a 7325 99 90 .
                        Zatriedenie výrobku pod číselný znak 7325 10 00  ako ostatné liate predmety z nekujnej liatiny je vylúčené, keďže nekujná liatina nie je tvarovateľná pri namáhaní tlakom, zatiaľ čo liatina s guľôčkovým grafitom je tvarovateľná pri namáhaní ťahom a do určitej miery aj pri namáhaní tlakom. Liatinu s guľôčkovým grafitom ako takú teda nemožno považovať za nekujnú liatinu (pozri analogicky rozsudok z 12. júla 2018, Profit Europe, spojené veci C-397/17 a C-398/17, EU:C:2018:564).
                        Zatriedenie výrobku pod číselný znak 7325 99 10  ako ostatné liate predmety z kujnej liatiny je takisto vylúčené, keďže liatina s guľôčkovým grafitom a kujná liatina sa navzájom líšia svojou štruktúrou a spôsobom výroby. Hoci liatina s guľôčkovým grafitom má charakteristické vlastnosti podobné charakteristickým vlastnostiam kujnej liatiny (EN-GJM), napriek tomu predstavuje samostatnú kategóriu (EN-GJS) (pozri analogicky rozsudok z 12. júla 2018, Profit Europe, spojené veci C-397/17 a C-398/17).
                        Výrobok sa preto má zatriediť pod číselný znak KN 7325 99 90  ako „ostatné liate predmety z iného železa“.

               (1)  Obrázok má len informačný charakter.


title: Vykonávacie nariadenie Rady (EÚ) 2018/512 z 27. marca 2018, ktorým sa vykonáva článok 15 ods. 3 nariadenia (EÚ) č. 747/2014 o reštriktívnych opatreniach vzhľadom na situáciu v Sudáne

text:
               28.3.2018

               SK

               Úradný vestník Európskej únie

               L 84/13

         VYKONÁVACIE NARIADENIE RADY (EÚ) 2018/512
   z 27. marca 2018,
   ktorým sa vykonáva článok 15 ods. 3 nariadenia (EÚ) č. 747/2014 o reštriktívnych opatreniach vzhľadom na situáciu v Sudáne
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 747/2014 z 10. júla 2014 o reštriktívnych opatreniach vzhľadom na situáciu v Sudáne a o zrušení nariadení (ES) č. 131/2004 a (ES) č. 1184/2005 (1), a najmä na jeho článok 15 ods. 3,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 10. júla 2014 prijala nariadenie (EÚ) č. 747/2014.

               (2)

               Výbor Bezpečnostnej rady Organizácie Spojených národov zriadený podľa bodu 5 rezolúcie Bezpečnostnej rady Organizácie Spojených národov č. 1591 (2005) 14. marca 2018 aktualizoval údaje týkajúce sa troch osôb, na ktoré sa vzťahujú reštriktívne opatrenia.

               (3)

               Príloha I k nariadeniu (EÚ) č. 747/2014 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 747/2014 sa týmto mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. marca 2018

            Za Radu

            predsedníčka

         E. ZAHARIEVA

      (1)  Ú. v. EÚ L 203, 11.7.2014, s. 1.

      PRÍLOHA
      Záznamy o osobách uvedených nižšie sa nahrádzajú týmito záznamami:

         „2.   ALNSIEM, Musa Hilal Abdalla

            Alias: a) šejk Musa Hilal; b) Abd Allah; c) Abdallah; d) AlNasim; e) Al Nasim; f) AlNaseem; g) Al Naseem; h) AlNasseem; i) Al Nasseem

            Označenie: a) bývalý člen národného zhromaždenia Sudánu za okres Al-Waha; b) bývalý osobitný poradca na ministerstve federálnych záležitostí; c) hlavný náčelník kmeňa Mahamid v severnom Dárfúre

            Dátum narodenia: a) 1. januára 1964; b) 1959

            Miesto narodenia: Kutum

            Adresa: a) Kabkabija, Sudán; b) Kutum, Sudán (bydliskom v Kabkabiji a v meste Kutum v severnom Dárfúre, predtým bydliskom v Chartúme)

            Štátna príslušnosť: Sudán

            Cestovný pas: a) diplomatický pas D014433 vydaný 21. februára 2013 (platný do 21. februára 2015);
         b) diplomatický pas D009889 vydaný 17. februára 2011 (platný do 17. februára 2013)

            Národné identifikačné číslo: osvedčenie o štátnej príslušnosti č. A0680623

            Dátum označenia zo strany OSN: 25. apríla 2006

            Ďalšie informácie: Fotografia je k dispozícii na priloženie k osobitnému oznámeniu INTERPOL-u a Bezpečnostnej rady OSN. Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/5795065

               Informácie zo súhrnu dôvodov zaradenia do zoznamu, ktoré poskytol sankčný výbor:

         V správe organizácie Human Rights Watch sa uvádza, že organizácia má memorandum s dátumom 13. február 2004 pochádzajúce z úradu miestnej samosprávy v severnom Dárfúre, v ktorom sa „bezpečnostným jednotkám v oblasti“ nariaďuje „umožniť aktivity mudžahedínov a dobrovoľníkov pod velením šejka Musu Hilala s cieľom operovať v oblastiach [severného Dárfúru] a zabezpečiť ich základné potreby“. Dňa 28. septembra 2005 zaútočilo 400 členov arabskej milície na dediny Aro Sharrow (vrátane tábora pre vnútorne vysídlené osoby), Acho, a Gozmena v západnom Dárfúre. Nazdávame sa tiež, že Musa Hilal bol prítomný počas útoku na tábor pre vnútorne vysídlené osoby v Aro Sharrow: jeho syn bol zabitý počas útoku Sudánskej osloboditeľskej armády (SLA) na Shareiu, takže tento útok bol pre neho osobnou krvnou pomstou. Existujú primerané dôvody sa nazdávať, že ako hlavný náčelník mal priamu zodpovednosť za tieto činnosti a je zodpovedný za porušovanie medzinárodného humanitárneho práva a ľudských práv, ako aj za iné brutálne činy.
         3.   SHAREIF Adam

            Alias: a) Adam Yacub Shant; b) Adam Yacoub

            Označenie: Veliteľ Sudánskej osloboditeľskej armády (SLA)

            Dátum narodenia: 1. januára 1970

            Miesto narodenia: El-Fasher

            Štátna príslušnosť: Sudán

            Cestovný pas č.: P00182993, vydaný 19. júla 2010 (platný do 18. júla 2015)

            Národné identifikačné číslo: 103-0037-6235 (uvedené v cestovnom pase)

            Dátum označenia zo strany OSN: 25. apríla 2006

            Ďalšie informácie: Údajne zomrel 7. júna 2012. Fotografia je k dispozícii na priloženie k osobitnému oznámeniu INTERPOL-u a Bezpečnostnej rady OSN. Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/5283783

               Informácie zo súhrnu dôvodov zaradenia do zoznamu, ktoré poskytol sankčný výbor:

         Vojaci SLA pod velením Adama Yacuba Shanta porušili dohodu o prímerí tým, že zaútočili na vojenský kontingent sudánskej vlády, ktorý sprevádzal konvoj nákladných áut neďaleko Abu Hamra v severnom Dárfúre 23. júla 2005, pričom zabili troch vojakov. Po útoku došlo k rabovaniu zbraní a munície vládneho vojska. Panel odborníkov má informácie, ktoré potvrdzujú, že k útoku vojakov SLA došlo a že bol jasne organizovaný; a teda bol dobre naplánovaný. V súlade so závermi uvedeného panelu je preto možné sa oprávnene domnievať, že Shant ako potvrdený veliteľ SLA v oblasti musel o útoku vedieť a schváliť ho alebo k nemu dať rozkaz. Nesie preto priamu zodpovednosť za útok a spĺňa kritériá na zaradenie do zoznamu.
         4.   MAYU, Jibril Abdulkarim Ibrahim

            Alias: a) Generál Gibril Abdul Kareem Barey; b) „Tek“; c) Gabril Abdul Kareem Badri

            Označenie: Poľný veliteľ Národného hnutia za reformu a rozvoj (NMRD)

            Dátum narodenia: 1. januára 1967

            Miesto narodenia: El-Fasher, severný Darfúr

            Štátna príslušnosť: rodom Sudánec

            Adresa: Tine, Sudán (bydliskom v Tine, na sudánskej strane hranice s Čadom)

            Národné identifikačné číslo: a) 192-3238459- 9; b) osvedčenie o štátnej príslušnosti získané na základe narodenia 302581

            Dátum označenia zo strany OSN: 25. apríla 2006

            Ďalšie informácie: Fotografia je k dispozícii na priloženie k osobitnému oznámeniu INTERPOL-u a Bezpečnostnej rady OSN. Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/5795071

               Informácie zo súhrnu dôvodov zaradenia do zoznamu, ktoré poskytol sankčný výbor:

         Mayu je zodpovedný za únos personálu misie Africkej únie v Sudáne (AMIS) v Dárfúre v októbri 2005. Mayu sa otvorene pokúšal zmariť misiu AMIS zastrašovaním; napríklad sa vyhrážal zostrelením vrtuľníkov Africkej únie (AÚ) v oblasti Jebel Moon v novembri 2005. Týmito činmi Mayu jasne porušil ustanovenia rezolúcie BR OSN č. 1591, ohrozil stabilitu v Dárfúre a spĺňa kritériá na to, aby ho výbor označil s cieľom uvaliť naňho sankcie.“